CELEX: 32004R0041
Language: sl
Date: 2004-01-09 00:00:00
Title: Uredba Komisije (ES) št. 41/2004 z dne 9. januarja 2004 o spremembi in popravku Priloge k Uredbi Sveta (ES) št. 1259/1999 o skupnih pravilih za sheme neposrednih podpor v okviru skupne kmetijske politike

Pomembno pravno obvestilo

|

32004R0041

Uradni list L 006 , 10/01/2004 str. 0019 - 0021

		Uredba Komisije (ES) št. 41/2004z dne 9. januarja 2004o spremembi in popravku Priloge k Uredbi Sveta (ES) št. 1259/1999 o skupnih pravilih za sheme neposrednih podpor v okviru skupne kmetijske politikeKOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 1259/1999 z dne 17. maja 1999 o skupnih pravilih za sheme neposrednih podpor v okviru skupne kmetijske politike [1] in zlasti druge alinee člena 11(4) Uredbe,ob upoštevanju naslednjega:(1) V skladu s členom 1 Uredbe (ES) št. 1259/1999 se navedena uredba uporablja za plačila, neposredno dodeljena kmetom v skladu s shemami podpore, navedenimi v njeni Prilogi.(2) Uredbo (ES) št. 1259/1999 bo 1. maja 2004 nadomestila Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o nekaterih shemah podpore za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 [2]. Člena 2a in 11 Uredbe (ES) št. 1259/1999 se bosta še uporabljala do 31. decembra 2005 in členi 3, 4 in 5 navedene uredbe se bodo še uporabljali do 31. decembra 2004. Za namen uporabe teh členov se bo skladno s tem uporabljala Priloga k Uredbi (ES) št. 1259/1999.(3) Seznam shem podpor, naveden v Prilogi k Uredbi (ES) št. 1259/1999, navaja ustrezne sektorje proizvodov, določbe, ki so podlaga za plačilo podpore v skladu z različnimi shemami, in vrsto plačila. Te navedbe niso več najnovejše, ker je bilo več navedenih določb ali aktov bodisi spremenjenih bodisi razveljavljenih in nadomeščenih.(4) Nekatera plačila neposredne pomoči, ki sodijo v obseg Uredbe (ES) št. 1259/1999, niso navedena v njeni Prilogi, ker so izpuščena ali uvedena po sprejetju te uredbe.(5) Napake pri sklicevanju na pravno podlago za goveje in telečje meso, kakor tudi opombe v zvezi z ovcami in kozami, bi bilo treba popraviti.(6) Prilogo k Uredbi (ES) št. 1259/1999 je zato treba ustrezno spremeniti.(7) Ukrepi, predvideni s to uredbo, so v skladu z mnenjem ustreznih upravljalnih odborov –SPREJELA NASLEDNJO UREDBO:Člen 1Priloga k Uredbi (ES) št. 1259/1999 se nadomesti z besedilom v Prilogi k tej uredbi.Člen 2Ta uredba začne veljati tretji dan po objavi v Uradnem listu Evropske unije.Uporablja se od 1. januarja 2004.Ta uredba je v celoti zavezujoča in se neposredno uporablja v vseh državah članicah.V Bruslju, 9. januarja 2004Za KomisijoFranz FischlerČlan Komisije[1] UL L 160, 26.6.1999, str. 113. Uredba, kakor je bila spremenjena z Uredbo (ES) št. 1244/2001 (UL L 173, 27.6.2001, str. 1).[2] UL L 270, 21.10.2003, str. 53.--------------------------------------------------PRILOGA"„PRILOGASEZNAM SHEM PODPORE, KI IZPOLNJUJEJO MERILA IZ ČLENA 1Sektor | Pravna podlaga | Opombe |Poljščine | Členi 2, 4 in 5 Uredbe (ES) št. 1251/1999 | Plačila na površino, vključno s plačili za praho, plačili za travno silažo, dopolnilnimi zneski, dopolnilnimi plačili za trdo pšenico in posebno pomočjo |Trda pšenica | Poglavje 1 naslova IV Uredbe (ES) št. 1782/2003 | Pomoč na površino |Stročnice | Poglavje 2 naslova IV Uredbe (ES) št. 1782/2003 | Pomoč na površino |Krompirjev škrob | Člen 8(2) Uredbe (EGS) št. 1766/92 Poglavje 6 naslova IV Uredbe (ES) št. 1782/2003 | Plačilo za kmete, ki proizvajajo krompir, namenjen za proizvodnjo krompirjevega škroba |Zrnate stročnice | Člen 1 Uredbe (ES) št. 1577/96 | Pomoč na površino |Riž | Člen 6 Uredbe (ES) št. 3072/95 Poglavje 3 naslova IV Uredbe (ES) št. 1782/2003 | Pomoč na površino |Lupinarji | Poglavje 4 naslova IV Uredbe (ES) št. 1782/2003 | Pomoč na površino |Energetske rastline | Poglavje 5 naslova IV Uredbe (ES) št. 1782/2003 | Pomoč na površino |Oljčno olje | Člen 5(1) Uredbe 136/66/EGS | Proizvodna pomoč |Sviloprejka | Člen 2 Uredbe (EGS) št. 845/72 | Pomoč za gojenje |Banane | Člen 12 Uredbe (EGS) št. 404/93 | Proizvodna pomoč |Posušeno grozdje | Člen 7(1) Uredbe (ES) št. 2201/96 | Pomoč na površino |Tobak | Člen 3 Uredbe (EGS) št. 2075/92 | Proizvodna pomoč |Seme | Člen 3 Uredbe (EGS) št. 2358/71 | Proizvodna pomoč |Hmelj | Člen 12 Uredbe (EGS) št. 1696/71 | Pomoč na površino |Člen 3 Uredbe (ES) št. 1098/98 | Pomoč na površino za začasno premeno |Goveje in telečje meso | Členi 4, 5, 6, 10, 11, 13 in 14 Uredbe (ES) št. 1254/1999 | Posebna premija, zunajsezonska premija, premija za krave dojilje (vključno s plačilom za telice in dodatno nacionalno premijo za krave dojilje, kadar je sofinancirana), klavna premija, ekstenzifikacijsko plačilo, dodatna plačila |Mleko in mlečni proizvodi | Poglavje 7 naslova IV Uredbe (ES) št. 1782/2003 | Mlečna premija in dodatna plačila |Ovce in koze | Členi 4, 5 in 11(1) in (2), 1., 2. in 4. alinea Uredbe (ES) št. 2529/2001 | Premija za ovce in koze, dodatna premija in nekatera dodatna plačila |Kmetijsko-monetarna ureditev | Člena 4 in 5 Uredbe (ES) št. 2799/98 Člena 2 in 3 Uredbe (ES) št. 2800/98 | Plačila proizvajalcem (vključno tista v skladu s prehodno uredbo) |Poseidom | Členi 9, 12(2) in 16 Uredbe (ES) št. 1452/2001 | Sektorji: goveje in telečje meso; zelena vanilija; sladkor |Poseima | Člena 13 in 22(2) do (7), členi 16, 17 in 28(1), členi 21, 27, 29 in člen 30(1), (2) in (4) Uredbe (ES) št. 1453/2001 | Sektorji: goveje in telečje meso; krompir; sladkor; vrbovo protje; ananas; tobak; semenski krompir, cikorija in čaj |Poseican | Členi 5, 6 in 14 Uredbe (ES) št. 1454/2001 | Sektorji: goveje in telečje meso; ovce in koze; krompir |Egejski otoki | Členi 6, 8, 11 in 12 Uredbe (EGS) št. 2019/93 | Sektorji: goveje in telečje meso; krompir; oljke; med |"--------------------------------------------------